Michael Bay
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Michael Bay er en filmregissør og filmprodusent fra USA med bakgrunn fra musikkvideo og reklamefilm.
Han filmdebuterte som regissør med actionfilmen Bad Boys (1995; oppfølger i 2003) med Martin Lawrence og Will Smith, som ble en kinosuksess. Bay har siden markert seg som en produsent og regissør av såkalte «blockbusters», påkostede actionfilmer som The Rock (1996), hvor Sean Connery og Nicolas Cage kjemper mot terrorister på Alcatraz, og Armageddon (1998), hvor Bruce Willis redder jorden fra en meteor.Pearl Harbor (2001) var en actionfylt fortelling om det japanske angrepet på USA i 1941, mens The Island (2005) med Scarlett Johansson og Ewan McGregor skildrer en umenneskelig fremtid. Bay regisserte eventyr- og superheltfilmen Transformers (2007) og de fire oppfølgerne i 2009, 2011, 2014 og 2017. Les mer i Store norske leksikon Film i USA